नई दिल्ली। अमेरिकी के्रडिट रेटिंग एजेंसी मूडीज की तरफ से भारत की रेटिंग बढ़ाए जाने से कर्ज की लागत घटेगी। इससे कॉरपोरेट जगत के साथ-साथ आम लोगों को भी फायदा होने की संभावना है। विशेषज्ञों का तो कम से कम ऐसा ही मानना है।अर्थव्यवस्था पर नजर रखने वालों का कहना है कि रेटिंग बढऩे से भारतीय कंपनियों के लिए विदेशी उधारी थोड़ी सस्ती हो जाएगी। पूरी वित्तीय प्रणाली के लिए पूंजी की लागत घटेगी और अंतत: कर्ज सस्ता होगा, हालांकि इसमें वक्त लगेगा। लेकिन उन कॉरपोरेट्?स को फौरन फायदा होगा जिनकी रेटिंग अच्छी है। नेशनल हाउसिंग बैंक के एमडी व सीईओ श्रीराम कल्याणमरण ने कहा, ‘सॉव्रिन रेटिंग अपग्रेड से भारत पर भरोसे का संकेत मिलता है। इससे पक्के तौर पर भारतीय कंपनियों के लिए फंड की लागत घटेगी।